《登会稽蓬莱阁读唐宋士大夫诗》
宋代·曾丰

盘盘矫矫卧龙峰，杰阁峥嵘龙腹中。
柱脚下悬危踏软，檐牙高豁巧衔空。
江山互以青相绕，云雾时翻黑自蒙。
物态任呈千百种，倚栏吾自啸清风。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。